Földrajz Éjszakája
2025-04-04 18:00 - 21:00 UTC
18:00 A Bauxit expedíció című film vetítése – ezt követően beszélgetés az alkotókkal Stodulka Gábor rendezővel, Lerner János társrendezővel és Varga Livius (Quimby) főszereplővel
20:00 Kövesdi Róbert (Debreceni Egyetem): Debrecen, Nagyvárad és Kassa Nemzetközi Repülőterek összehasonlítása a köztük lévő versenyt meghatározó tényezők szempontjából
Raktártúrák
18:00 és 20:00 Szubjektív bemutató Balázs Dénes múzeumalapító hagyatékából – Fekete-Mácsai Anetta igazgató
18:00 és 20:00 Régi fotók egy múzeumi raktárban – Puskás Katalin restaurátor
A raktártúrákra előzetes jelentkezés szükséges a regisztracio@foldrajzimuzeum.hu címen
18:00-20:00 Családi kincskereső játék a Magyar utazók, földrajzi felfedezők kiállításban
A program ingyenes!

Kapcsolódás II. – Wenszky Ágnes és Kovács Mátyás kiállítása
2025-04-05 08:00 - 2025-05-04 17:00 | SZEPES, Alsó u. 9., Érd, 2030, Magyarország
Az idén 30 éves Poly-Art Alapítvány égisze alatt létrejött Képzőművészek Érdi Közössége 2024-ben hirdette meg Kapcsolódás c. alkotói pályázatát a közösség 10 éves fennállása alkalmából. A beérkezett alkotásokat szakmai zsűri értékelte és a két, zsűri által legjobbnak ítélt alkotó, Ágnes és Mátyás páros bemutatkozási lehetőséget kapott a Szepes Gyula Művelődési Központ kamaratermében.
Wenszky Ágnes
„Az elmúlt 20 évben közel 50 csoportos tárlaton állítottam ki a képeimet, de volt négy önálló kiállításom is. Ezeket a lehetőségeket többségében két képzőművészeti társaságnak köszönhetem. 2016 óta vagyok tagja az Újpesti Művészek Társaságának, 2018-tól a Képzőművészek Érdi Közösségének. Mindig öröm és várakozás, ha megmutathatom a műveimet. Talán kertész végzettségem miatt közel áll hozzám a természet, főleg a növények világa, megragad a táj szépsége, a fény és az árnyék játéka, de érdekel az emberi arc és az épített környezet is.”

dr. Kovács Mátyás
(okl. erdőmérnök, természet- és tájvédelmi szakmérnök, a Környezetvédelmi és Vízügyi Minisztérium nyugalmazott főosztályvezetője, amatőr festőművész és fafaragó)
„Rajzkészsége és a művészetekhez való vonzódása már korán, általános iskolás éveiben is megmutatkozott, sokat rajzolt és vízfestményeket készített. (…) Témái rendkívül változatosak. 36 évi hivatásos természetvédelmi tevékenységéből következően többségében a nemzeti parkok és a védett területek gazdag és értékes tájai ihletik alkotásra, az erdő, a víz, a felhők játéka. Sajátos színvilágot és technikát alkalmaz. Ritkábban használ ecsetet, inkább festőkéssel viszi fel a festéket hol rusztikusan, hol finom átmeneteket képezve.”
A kiállítás 2025. május 4-ig tekinthető meg a művelődési központ nyitvatartási idejében, előzetes bejelentkezést követően (+36 23 365 490, programok@szepesmk.hu).

ELMARAD! Húsvéti workshop a galériában - kreatív kézműves foglalkozás
2025-04-05 14:00 - 17:00 | SZEPES, Alsó u. 9., Érd, 2030, Magyarország
A rendezvény technikai okok miatt elmarad.
Várunk Benneteket sok szeretettel április 5-én 14 órától, szombat délután a húsvéti workshopunkon.
Legyen az húsvéti „grincsfa”, ajtódísz vagy asztaldísz, Pajor Barbi kézműves foglalkozásán bármelyiket el tudjátok készíteni könnyedén, szakmai segítséggel.
Helyszín: Érdi Galéria
A workshopon maximum 15 fő tud részt venni.
Regisztráció: spanyiel.szandra@szepesmk.hu
A workshop alap részvételi díja 5000 Ft/fő melyet személyesen tudsz befizetni az Érdi Galériában előre egyeztetett időpontban, a következő emailcímen: spanyiel.szandra@szepesmk.hu
A hatalmas választékból mindenki kedvére válogathat majd, a részvételi díj így a felhasznált alapanyagok függvényében változik. A regisztrációs díj levonódik a teljes összegből.
A foglalkozásra kicsiket és nagyokat egyaránt várunk. Mivel ragasztópisztollyal fogunk dolgozni, ezért 12 éven aluli gyermekek csak szülői felügyelettel vehetnek részt.
Várunk Titeket sok szeretettel!

Családi programok az ingyenes hétvégéken a Magyar Földrajzi Múzeumban
2025-04-05 14:00 - 18:00

Tompeti és barátai
2025-04-05 16:00 - 17:00 | SZEPES, Alsó u. 9., Érd, 2030, Magyarország
Tompeti és barátai Érden!

Jegyvásárlás: Tixa.hu, Wend Rövidáru és Kreatív Hobby bolt

Tavaszköszöntő koncert
2025-04-05 16:00 - 19:00 | PARKVÁROS, Gépész u. 14., Érd, 2030, Magyarország
Az érdi Harmónia Vegyeskar és a tárnoki Gaudium Kórus műsora
vezényel: Haász Csilla, Szinyéri Judit
zongorán közreműködik Kiss Klára Viktória
A rendezvény ingyenes!

Kapcsolódás II. - Wenszky Ágnes és Kovács Mátyás kiállítása
2025-04-05 17:30 - 19:00 | SZEPES, Alsó u. 9., Érd, 2030, Magyarország
A Szepes Gyula Művelődési Központ tisztelettel meghívja Önt és barátait Wenszky Ágnes és Kovács Mátyás Kapcsolódás II. című közös kiállításának megnyitójára
2025. április 5-én, szombaton 17:30-ra
A kiállítást megnyitja Bereczky Loránd művészettörténész, a Magyar Nemzeti Galéria korábbi főigazgatója
Közreműködik Szigeti Eszter énekes-dalszerző, valamint a Poly-Art versmondói
Az idén 30 éves Poly-Art Alapítvány égisze alatt létrejött Képzőművészek Érdi Közössége 2024-ben hirdette meg Kapcsolódás c. alkotói pályázatát a közösség 10 éves fennállása alkalmából. A beérkezett alkotásokat szakmai zsűri értékelte és a két, zsűri által legjobbnak ítélt alkotó, Ágnes és Mátyás páros bemutatkozási lehetőséget kapott a Szepes Gyula Művelődési Központ kamaratermében.
A kiállítás megtekinthető 2025. május 4-ig a művelődési központ nyitvatartási idejében, előzetes bejelentkezést követően.
Az eseményre minden érdeklődőt szeretettel várunk!
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

MEGEMLÉKEZÉS A HOLOKAUSZT ÉRDI ÁLDOZATAIRÓL
2025-04-06 11:00 - 17:00 | SZEPES, Alsó u. 9., Érd, 2030, Magyarország
MEGEMLÉKEZÉS A HOLOKAUSZT ÉRDI ÁLDOZATAIRÓL
ÉRD MEGYEI JOGÚ VÁROS, A BUDAKÖRNYÉKI ZSIDÓ HITKÖZSÉG ÉS A DUNAMENTI ZSIDÓ KULTURÁLIS EGYESÜLET TISZTELETTEL MEGHÍVJA ÖNT ÉS CSALÁDJÁT AZ ÉRDI HOLOKAUSZT ÁLDOZATAIRÓL VALÓ MEGEMLÉKEZÉSRE
2025. ÁPRILIS 6-ÁN, VASÁRNAP 11 ÓRAKOR
AZ ÓFALUSI ZSIDÓ TEMETŐBEN LÉVŐ HOLOKAUSZT-EMLÉKMŰHÖZ
Megemlékező beszédet mond Dr. Csőzik László Érd Megyei Jogú Város polgármestere, a Groszmann Magda Budakörnyéki Zsidó Hitközség nevében és Barabás László rabbi
Közreműködnek Garai Róbert és Kertész Péter színművészek valamint Farkas Erzsébet és Lisztes Berta zenetanárok.

Mézeshetek-avagy ki nevel a végén?
2025-04-06 15:00 - 16:30 | PARKVÁROS, Gépész u. 14., Érd, 2030, Magyarország
Zenés vígjáték
Szereplők:Enikő a dög: Bednai NatáliaLajos a sármos: Szőke ZoltánNikol a kedves: Lenhardt MarcsiGábor az izmos: Kósa Dénes
Rendezte: Várfi SándorÍrta: Bednai Natália
Hűség? Hosszú házasság? Válunk vagy nem? Ez itt a kérdés? Nász pár? Édes négyes?, de hogy ki marad együtt az maradjon titok vagy derüljön ki mihamarabb!Két mennyasszony két vőlegény sok nevetés e földkerekén…romantika szenvedély napfény hosszú forró csók!Ásó, kapa, nagyharang válasszon szét minket!

Jegyár: 3.900.-
Tel: 30/228-9344E-mail: info@blackandwhiterendezvenyszervezes.hu
Jegyek kaphatók a Parkvárosi Közösségi Házban, illetve online a https://blackandwhiterendezveny.funcode.hu/browse oldalon
Érkezési sorrendben történik a helyfoglalás!

Mindörökké barátnők - vígjáték / A Spirit Alkotóműhely előadása
2025-04-06 18:00 - 19:00 | SZEPES, Alsó u. 9., Érd, 2030, Magyarország
Három lány életre szóló barátságának története, az iskolától a búcsúig. Életmese Párizsban, ami évtizedeket ölel át. A kisgyerekkor, a felnőtté válás, az elmagányosodás jelenik meg a nők találkozásai során, felvetve a kérdést: „jól éltük az életünket?”

Egymást keresztező életutak, sorsfordulók, döntések, boldogság és elhibázott lépések… megelevenedik minden, ami maga az Élet.

Szereplők:
Töreky Erzsi, Krizsó Gabi, Czimmermann Mónika, Németh Róbert
Szereplőink civil foglalkozású emberek, a Spirit Alkotóműhely tagjai.
Rendező-tanár: Perjés János

Színházi hétfők
2025-04-07 14:00 - 17:00 | SZEPES, Alsó u. 9., Érd, 2030, Magyarország
A rendezvény betegség miatt elmarad!

Üvegfal-Gryllus Dorka és Simon Kornél
2025-04-07 19:00 - 20:30 | SZEPES, Alsó u. 9., Érd, 2030, Magyarország
Gryllus Dorka és Simon Kornél
Az Üvegfal Léna és Péter örvényszerű házasságát meséli el, a feleség és a férj szemszögéből egyaránt.Lassan, lépésenként bomlik ki és válik világossá, hogy valójában egy érzelmileg bántalmazó kapcsolattal állunk szemben.Miért csinálja Péter? Miért hagyja Léna? Mi ez a gyakran eszméletvesztésig pörgő tánc?Szeretet, szerelem hajtja? Vagy ezeknek épp valamiféle ellenkezője.Miért választjuk azt, akit választunk, sokszor szinte teljesen vakon?!
Zenés szövegszínház Dobray Sarolta Üvegfal című könyvéből
AlkotókZene: Simon KornélRendező: Soós AttilaLátvány: Ignjatovitc Kriszta

Belső értékeink nyomában – áprilisi alkalom
2025-04-08 10:00 - 12:00 | GALÉRIA, Alsó utca 2., Érd, 2030, Magyarország
A személyiségfejlesztő foglalkozássorozat célja, hogy a belső értékeinket, mint a harmónia, béke, őszinteség, szeretet, újból „élővé” tegyük, és így egy olyan emberi értékrend kialakításának legyünk a részesei, amire régóta vágyunk.

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Szendi Gábor: Tévutak az orvoslásban
2025-04-08 19:00 - 21:00 | SZEPES, Alsó u. 9., Érd, 2030, Magyarország
Előadásaink SZÉP KÁRTYÁVAL is elérhetőek!
A nyugati orvoslás fő problémájának látszólag a forráshiány tűnik – tény, hogy részben ezért is a rák- és a szívhalálozás megelőzve a vezető halálok: az orvosi kezelés. A mélyben fekvő probléma azonban sokkal inkább a dogmákká merevedett hibás betegségelméletek, ebbe sokkal többen halnak bele, csak ez nem szembeötlő. Az orvostudomány folyamatosan egy goebbelsi pszeudovalóságot épít és önmaga nagyszerűségében tetszeleg. A téves betegségelméleteket a gyógyszeripar haszna érdekben hamisított vizsgálatokkal és szakpublikációkkal tartják életben. Gyakorlatilag az orvostudományi elméleteket a gyógyszeripar gyártja és ezek fenntartását is ő finanszírozza. A gyógyítást felváltotta a tünetek ideig-óráig működő elnyomása.

Gyaloglóklub
2025-04-09 09:45 - 17:00 | SZEPES, Alsó u. 9., Érd, 2030, Magyarország
Látogatás a Posta Múzeumban, majd séta a Városligetben (A belépés önköltséges!)
Találkozó: Érd alsó vasútállomáson

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Rántsuk le a függönyt!
2025-04-09 14:00 - 17:00 | SZEPES, Alsó u. 9., Érd, 2030, Magyarország
Benkő Péter kétszeres Jászai Mari-díjas, érdemes művésszel beszélget Steinkohl Erika
Regisztráció szükséges!

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: A Költészet napi rajzpályázat eredményhirdetése
2025-04-09 15:00 - 17:00

Érden az írek! − Kvízest
2025-04-09 19:00 - 21:30 | GALÉRIA, Alsó utca 2., Érd, 2030, Magyarország
Az Érdi Galéria, az Irish Dog Pub és a Kalap És Kerék bemutatja:
Érden az írek!
Ír whisky-k kóstolásával és falatozással egybekötött kvízest, avagy játék a koboldok kincséért!
Időpont: 2025. április 9. 19:00 – 21:30
Helyszín: Irish Dog Pub (2030 Érd, Antal utca 17.)
Jelentkezés: erdigaleria@gmail.com
Jelentkezési határidő: április 9, 12:00
Létszám: maximum 25 fő jelentkezését várjuk, 2-5 fős társaságok alkotnak 1-1 csapatot
Tematika: Valkó Gyula művészete, Írország földrajza, az ír történelem, az ír irodalom, gasztronómia és a témához kapcsolódó filmek
Program: Miközben folyik az ír whisky és az Irish Dog Pub jóvoltából különleges ételek és italok világába nyerhetünk betekintést, kvízkérdésekkel és ügyességi játékokkal tesszük próbára az asztaloknál ülő csapatokat.
Ötletek és segítség csapatotok eredményes győzelméhez:
1.      A program előtt látogassatok el az Érdi Galériába, ahol a Valkó Gyula – Szökés a tájképből című kiállítás megtekintésével egy rossz választ kiváltó Joker-kártyát szerezhettek!
2.      Készüljetek fel Valkó Gyula művészetéből!
3.      Nézzetek utána Írország földrajzának!
4.      Merüljetek el az ír történelemben, irodalomban és az ezzel kapcsolatos filmekben!
5.      Kóstoljatok bele az ír gasztronómiába!
Bónusz: A kiállítótérben elrejtettünk egy QR kódot. Vajon hova vezet el a virtuális világban?
Röviden: Látogassatok el! Készüljetek fel! Nézzetek utána! Merüljetek el! Kóstoljatok bele! Nyerjétek meg!
Jegyár: 9.990 Ft/ fő
A jegyár tartalmazza:
-          4 ír whisky megkóstolását (2cl) +1 whiskyt (Amelyik a legjobban ízlett, azt vissza lehet kóstolni)
-          Az italokkal harmonizáló „Tapas tál” vagy „Éléskamra tál”
-          Kvízjáték és rövid ismertető az italokról kóstolás előtt
Regisztráció és további információ: erdigaleria@gmail.com
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

A Magyar Költészet Napja: Nyomozz velünk József Attila versei után!
2025-04-10 08:00 - 2025-04-18 17:00

Természetbúvár szakkör 9-12 éveseknek Siposné Szigethy Anna és Sipos György vezetésével
2025-04-10 15:00 - 16:00

Szubjektív tárlatvezetés Szőke Gáspár festőművésszel
2025-04-10 17:30 - 19:00 | GALÉRIA, Alsó utca 2., Érd, 2030, Magyarország
VALKÓ Gyula Szökés a tájképből című időszaki kiállításában Szőke Gáspár festőművész tart szubjektív tárlatvezetést. Az eseményre minden érdeklődőt szeretettel várunk!
A programon a részvétel ingyenes, de regisztrációhoz között. Részvételi szándékát kérjük az erdigaleria@gmail.com e-mail címen jelezze.
Szőke Gáspár kortárs festőművész honlapja: https://szokegaspar.com/
A kiállítás megtekinthető 2025. április 17-ig, a galéria nyitvatartási idejében, szerdán 12-20 óráig, csütörtöktől szombatig 10-17 óráig.
A szervezők a programváltozás jogát fenntartják. A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Felnőttkönyvtár: Lookin’ Jazz: Interjú Esze Zsolttal Aki kérdez: Bögöthy Ádám
2025-04-10 18:00 - 19:00

Pomázi Zoltán koncertje
2025-04-11 17:00 - 18:00 | PARKVÁROS, Gépész u. 14., Érd, 2030, Magyarország
Várunk benneteket a magyar költészet napján!
A Parkvárosi Közösségi Házban Pomázi Zoltán ad hangulatos koncertet Radnóti Miklós megzenésített verseiből.
A rendezvény ingyenes!
Regisztrációs jegy a Parvárosi Közösségi Házban igényelhető
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Filmklub Bárdos Csaba filmtörténész-esztétával
2025-04-11 17:00 - 19:00 | GALÉRIA, Alsó utca 2., Érd, 2030, Magyarország
A végső portré (Final portrait)
brit életrajzi dráma, 90 perc, 2017
Rendező: Stanley Tucci
1964-ben, egy párizsi utazás során a világhírű svájci festő, Alberto Giacometti megkéri a barátját, az amerikai műkritikus James Lordot, hogy üljön neki modellt egy portréhoz. A néhány napra tervezett munkából azonban végül több hetes procedúra lesz. Az amerikai szemén keresztül látjuk a művészi folyamat minden szépségét, illetve az azzal járó frusztrációt, a ragyogó és bosszantó pillanatokat, a zavarba ejtő fordulatokat, megkérdőjelezve, hogy egy nagy művész ajándéka áldás vagy inkább átok. (Port.hu)
A vetítést megelőző és az azt követő beszélgetést Bárdos Csaba filmtörténész-esztéta vezeti.
A programon a részvétel díjtalan, de regisztrációhoz kötött. Részvételi szándékát kérjük az erdigaleria@gmail.com e-mail címen jelezze. A műsor- és programváltozás jogát fenntartjuk!
Kép forrása: Index.hu

Párral szemben - Kadarkai Endra Talkshow-ja
2025-04-11 19:00 - 21:00 | SZEPES, Alsó u. 9., Érd, 2030, Magyarország
Párral szemben – Kadarkai Endre talkshow-ja

Kadarkai Endre beszélgetőpartnerei izgalmas, eredeti, valóságos személyiségek, nem divatos percemberek, csereszabatos sztárok.Ők tálentumukkal, állhatatosságukkal, intellektusukkal vívták ki nem csak a műsor készítőinek csodálatát.
Vendégek: Hevér Gábor, Stohl András

Jegyek: https://lepkegyujto.funcode.hu/events/101523

Festőklub felnőtteknek
2025-04-12 09:00 - 13:00 | PARKVÁROS, Gépész u. 14., Érd, 2030, Magyarország
Felnőtteknek szóló festőklub a Parkvárosi Közösségi Házban – havonta egyszer, minden hónap második szombat délelőtt 9 órától 13 óráig
E festőklubon a teljesen kezdők és gyakorlottabbak is megtalálják az örömöt és a kihívást!
Minden alkalommal feszített vászonra, akrilfestékkel készülnek a fő alkotások.
A ragyogó színkörből színkeverési feladatokkal és festészeti technikákkal gazdagítjuk tudásunkat.
Bolondos áprilisi témánk: „Nyúlon túl”
Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak, az alkotási folyamat közben feltöltődnek.
Az aktuális havi részletes program itt érhető el: https://bohemkuckom.hu/kreativfoglalkozasok/festoklub
Érdeklődni és jelentkezni a fenti honlapon, info@bohemkuckom.hu e-mail címen vagy Szegedy Tamaránál a 20/226-2853 telefonszámon lehet!

Vitalitás-nap – 30 éves az érdi Vitalitás Klub
2025-04-12 10:00 - 16:30 | SZEPES, Alsó u. 9., Érd, 2030, Magyarország
A Szepes Gyula Művelődési Központ az érdi Vitalitás Klub közreműködésével 13 évvel ezelőtt kezdte el a Vitalitás-napok sorát, amely alól csak a Covid-évek voltak kivételek.
A Vitalitás Klub fennállásának 30. évfordulója alkalmából egy különleges, egész napos rendezvénnyel készülnek a szervezők.
A rendezvényen a részvétel ingyenes.
A Vitalitás-nap programja

10:00 A rendezvényt megnyitja DR. CSŐZIK LÁSZLÓ, Érd Megyei Jogú Város polgármestere
30 éves a Vitalitás Klub – MAKAI JÓZSEF, a Vitalitás Klub alapítójának gondolatai

Előadások:

10:30−11:30 A vérkeringés szerepe az egészség megőrzésében, BEMER terápia – GIGLERNÉ HORVÁTH MÁRTA
11:45−12:45 Spirituális kérdések és válaszok – MEDEK TAMÁS, spirituális író: Tudatos tudat
13:00−14:00 A boldogság megtalálása a számmisztika tükrében – SZUNYOGH JÁNOS
14:15−15:15 A tudatosság gyógyít, a tévelygés megbetegít − előadás a biologika és a pszichogenetika tükrében – CSIPÁN ÁGNES
15:30−16:30 Tiszta vagy hamis? illóolajok minőségének nyomában – DR. KOROKNAI KATALIN, a Herba Therapy alapítójának előadása

Kezelések:
ACCESS BARS KEZELÉSEK
Mészáros Aranka vagyok, nyugdíjas. Sóskúton élek. Az Access Bars kezelést 5 évvel ezelőtt tanultam meg, és azóta örömmel látom, hogy milyen áldásos hatása van az emberek életére, akik választják a bars-t. Ez egy kézrátétes módszer, mely a fejen lévő, különböző életterületekhez tartozó 32 pont gyengéd érintésével történik.
A kezelés kb. 1 óra időtartamot vesz igénybe. Hatására lecsendesül az elme, kisimulnak az idegek, oldódik bármiféle blokk, feszültség. Segít a stressz megszüntetésében, tanulási nehézségeken, gyászfeldolgozásban. Új nézőpontokkal való rálátással segíti a pozitív változást. A felsorolás nélkülözi a teljességet. Minden kezelés más oldásokat, lehetőséget ad valami másra. Szeretettel várom a jelentkezőket! Ki választja a változást?
Kezelések időpontjai: 10:30, 11:50, 13:10, 14:30, 15:50
Elérhetőségem a Facebook-on: Mi Más Lehetséges Még https://www.facebook.com/profile.php?id=100069827102128
ÁCS REGINA – BOWEN TERÁPIA
A Bowen Technika lényege, hogy nem betegségeket kezel, hanem az emberi test egészére, az egész emberre koncentrálva feszültségállapotokat közömbösítünk általa. Nem a hagyományos értelemben vett masszázs és nem is természetgyógyászat.
A technika lényege, hogy a test meghatározott pontjain precízen, finoman végzett fogásokat alkalmazunk, amiket a szervezet képes önmaga gyógyítására fordítani.
BEMER KEZELÉS – LOSKA GABRIELLA
Tartson velünk, ha érdekeli, hogy a keringési zavarok milyen módon járulnak hozzá a betegségek kialakulásához és azok krónikussá válásához! A keringési problémák egy igen hatékony kezelési módszerét mutatjuk be, a BEMER Fizikai Érterápiát, orvosi tapasztalatokkal alátámasztva.
A BEMER egyedülálló, tudományosan igazolt és szabadalmaztatott orvostechnikai eszköz! A Vitalitás-nap ideje alatt DÍJMENTESEN kipróbálhatja a legújabb generációs BEMER Evo készüléket.
További információ: https://www.facebook.com/BEMERLoskaGabival
BRUNO GRÖNING BARÁTI KÖR
Egy út, amely a test és a lélek egészségéhez vezet.
További információ: https://www.bruno-groening.org/hu
HANGFÜRDŐ, HANGTÁLAS KEZELÉS – SÁRAINÉ BAUER KATALIN
Kezelések időpontjai: 12:00 − kezelés; 12:30 − kezelés; 13:00 − kezelés; 13:30 − ülő hangfürdő; 14:30 − kezelés; 15:00 − kezelés; 15:30 − fekvő hangfürdő
Fekvő energetikai harmonizálás: megnyugtatja az idegrendszert, idegpályákat, lazítja az izmokat, oldja a feszültséget, kioldja a negatív gondolatokat, blokkokat, tisztítja az energia csatornákat. A két agyféltekét egyensúlyba hozza, harmonizálja az energetikai rendszerrel egyetemben.
A hangfürdő során a teljes test feltöltődik hangenergiával, rezgésekkel. A hangokkal történő masszázsnak az a célja, hogy oldja az izomfeszültséget, s olyan relaxált állapotot idézzen elő, aminek következtében az ember feltöltődik testi-lelki erővel. Aktivizálja az immunrendszert, stimulálja a szervezet öngyógyító folyamatait, harmonizálja a testet és a lelket, enyhíti a stressz káros hatásait. A fáradt, terhelt izmok lazítása jótékonyan hat a keringési és anyagcsere folyamatokra.
A hangok kiváltotta legmélyebb ellazulás megteremti a lehetőségét a regenerációs folyamatoknak. A hangmasszázs – hangfürdő pozitív hatása azon a felismerésen alapul, hogy az egészséges szervezet jól hangolt, saját ideális frekvenciáján rezeg. A sok ártalmas hatás ezt a harmóniát megzavarja. A hangtálak rezonanciája viszont, úgy stimulálja a sejteket, szöveteket, hogy azok képesek legyenek ismét a saját, eredeti frekvenciájukon rezegni. Ezáltal energikusabbak, frissebbek lehetünk, ezt követően a test huzamos időn át harmóniában marad.
További információ: https://www.facebook.com/katalin.sarainebrauner
INDIAI FEJMASSZÁZS – SZUNYOGHNÉ CSEH KRISZTINA
A kezelések időpontjai: 10:30, 11:00, 11:30, 12:00, 12:30
Rohanó életünk során legtöbbször megvonjuk magunktól a csendet és nyugalmat, annak lehetőségét, hogy egyszerűen magunk lehessünk. Az indiai fejmasszázs rákényszerít, hogy a fejünkben kevergő gondokat-bajokat félretéve az „itt és most”-ra összpontosítsunk.
Ez a gyógyító kikapcsolódás időt ad zaklatott elménknek egy kis pihenésre, erőgyűjtésre, és képessé tesz bennünket arra, hogy életünket más szemszögből nézzük. A mély relaxáció kellemes élményéből megújult lelkesedéssel, kreativitással és céltudatossággal térünk vissza. Felvillanyozó és egyben békés érzés, melyet gyakran relaxált éberségnek neveznek, és amely nyugodtabb alvást, megnövekedett energiát és életerőt eredményez, továbbá enyhíti a stresszt és a kisebb fokú depressziót.
Az indiai fejmasszázs rendszeres alkalmazása egészségesebbé teszi a hajat és a bőrt, s így fiatalosabb, üdébb és vonzóbb személyiséget varázsol belőlünk. A megélénkült vér- és nyirokkeringés gondoskodik a haj és bőr sejtjeinek friss oxigénnel és tápanyaggal való ellátásáról. Elősegíti, hogy a mérgező anyagok minél hamarabb távozzanak testünkből, biztosítva ezáltal szervezetünk egészséges fejlődését és működését.
Sokféle jótékony befolyása közé tartoznak az alábbiak:

fejfájás, szemmegerőltetés, erősebb, egészségesebb haj,
stressz, szorongás, kisebb fokú depresszió enyhítése,
fokozódó kreativitás, letisztult gondolkodás, jobb koncentráció,
mélyebb, nyugodtabb alvás,
endorfinok, azaz „boldogsághormonok” termelődése.

MAKAI JÓZSEF − QUANTUM MAGNETIC ANALÍZIS
Egészségi állapotfelmérés és rövid konzultáció.
További információ: https://www.facebook.com/makaijozsef
METAMORF MASSZÁZS − PÓCSINÉ SIVÁK ERZSÉBET
A kezelések időpontjai: 11:45, 13:00, 14:15, 15:30
Mi is az a METAMORF masszázs?
Az elején fontos tisztázni, hogy nem klasszikus értelemben vett masszázsról beszélünk, hanem egy lágy érintésen alapuló, rendkívül hatékony, speciális blokkoldó technikáról.
A „kezelés” során a gerinc reflexpontjait kezeljük a talpakon, kezeken és a fejen.
Földi életünk során számtalan kellemetlen lelki hatások érnek bennünket, melyek végül elraktározódnak a tudat mélyén (vegetatív idegrendszerben). Ezek a blokkoló élmények lehetnek traumák, sokkok, fájdalmak, megaláztatások, szégyenérzetek, szeretet-megvonások, lelkiismeretfurdalások.
Ezek a gátak blokkolják a test és a lélek szabad, egészséges energiaáramlását, ami végül kihat a tudatra, mindennapi életünkre. Akár testi tüneteket, érzelmi, értelmi gátlásokat, frusztrációkat, önértékelési vagy viselkedési problémákat okozhatnak.
A Metamorf technika segít mind a három múlt-síkon feloldani a problémáinkat.

Segít az előző életekből áthozott tudattalan, hátráltató-emlékek feloldásában,
a magzati korban (fogantatástól a leszületésig),
a születés utáni életben (születés pillanatától a mai napig tartó időszak) kialakult lelki blokkok oldásában.

Hatására:

legyőzheted a félelmeket, a gátlásokat, nyomasztó érzéseket,
segít nyitottabbá, oldottabbá, életerősebbé válni,
nő az önbizalom, az életbe vetett hit, életkedv,
vidámabb, örömtelibb, könnyebb életed lehet,
javulhat alvásminőséged.

A kezelés igazán kíméletes és kellemes, háton fekve, ruhában történik zokni vagy harisnya nélkül, puha takaróval betakarva, ezáltal a magzati élményeket felidézve, ahol biztonságos, puha és ellazult közeg állt rendelkezésünkre.
Metamorf „masszázs” alatt pihensz, gyógyulsz, elengedsz!
SENIOR DANCE FITT 50+ – ABINÉRI VIKTÓRIA
Időpont: 10:30−11:30
Beats and Balance, Senior Dance Fit 50+ Mozogni öröm – főleg, ha a kedvenc régi slágereid szólnak közben!
A Senior Dance Fit 50+ egy zenés, táncos hangulatú tornaóra, amit kifejezetten 50 felettieknek álmodtam meg. Nem gyógytorna, nem kemény edzés – hanem egy vidám, közösségi mozgásforma, ahol a jókedv garantált, és mindenki biztonságban érezheti magát.
Ha valami igazán pezsdítőre vágysz, gyere el a Vitalitás-napon a bemutatóórámra – táncoljunk együtt egy jót, korhoz és állapothoz igazított, örömteli mozgással!
További információ: https://www.facebook.com/beatsandbalancehungary
SZÁMMISZTIKAI ELEMZÉS − SZUNYOGH JÁNOS, HALÁSZ LILLA
A számmisztika az élet sok területén válhat segítségünkre. Vannak, akik sorselemzésekhez használják, vannak, akik bizonyos kérdésekben, mint egyfajta útmutató, és vannak, akik személyiség-elemzésekhez alkalmazzák.
Minden számnak üzenete van, és a számmisztika segít megérteni, hogyan kapcsolódnak az életed fontos pillanataihoz, döntéseihez és lehetőségeihez. Nemcsak egy elemzési módszer, hanem hozzájárulhat a saját önismereti fejlődésünkhöz is.
További információ:

https://szamokvilaga.hu/
https://www.facebook.com/profile.php?id=61567832813270

Vásár:
ABAFFYNÉ TAR JUDIT – PONTOZÁSOS FESTÉSSEL KÉSZÜLT ALKOTÁSOK
A kézművesség szeretete egész életemben végigkísért, és amikor 2018-ban megtaláltam a pontozásos technikát, egyből magával ragadott az önkifejezésem ezen módja. Örülök, hogy akik látják a munkáimat, mindenki mást lát benne, és elindít valamit.
További információ: https://www.instagram.com/atj_pontjo
BIOCOM – VARGA EDIT
Közel 10 éve képviselem a Biocom/Ökonet céget ezen belül az egészséges életformát, ami legfőképp a prevencióra fekteti a hangsúlyt. A tiszta ivóvíztől, a vegyszermentes háztartáson keresztül a natúrkozmetikumokig, beleértve a táplálék kiegészítőket is.
Ezt szeretném nagyon sok emberrel megismertetni!

Varga Edit Egészség mentor
+36 70 254 2970
E-mail: vabaredit@gmail.com
DÖRÖMBÖZI CSABA – MÉHÉSZ KISTERMELŐ-ŐSTERMELŐ, HÁZI LEKVÁROK
Dörömbözi Csaba vagyok méhész kistermelő-őstermelő. Feleségemmel közösen készítjük a termékeinket. Ezt munka mellett végezzük. Én géplakatos vagyok, feleségem honvéd. Három kiskorú gyermekünket neveljük. Érden, Tatabányán, Székesfehérváron és Várpalotán a kész termékeinket házhoz is szállítjuk előre egyeztetett időpontban.
Április 12-én az akácmézet 3000 Ft/kg áron, a virágmézet 2000 Ft/kg áron szeretnénk adni, a napraforgóméz 1500 Ft lesz. Csipkebogyó lekvár már csak korlátozott számban van, 2800 Ft/720ml. Rendeléseket ezen a számon fogadjuk: +36 30 529 3209. Köszönjük, ha megtisztelnek bizalmukkal!
Dia és Csaba
ÉRDI TERMELŐI BOLT
Valószínűleg kíváncsi vagy, hogy kik vagyunk és mit képviselünk?
Érd szívében, egy piciny termelői boltocska, ahol kimérve, tartósítószer- és adalékanyag-mentesen tudtok minőségi, prémium alapanyagokat beszerezni a hazai termelőket támogatva.
Kínálatunk között megtaláljátok:

nyers tehéntej és tejtermékek
tehén-, kecske- és juhsajtok
Garat malom és Szabó malom lisztjei
kézműves tészták
termelői mézek
vésztői savanyúság
herbaszörpök
immunerősítők
magok és aszalványok
különböző köretek
válogatott szálas teák
csokidrazsék

Ha megnézitek a logónkat, mindent jelképez, amit a boltunk képvisel:

letisztult
környezettudatos
értékteremtő
természetes
letisztult, mert szerény, kifinomult, egyszerűségre törekvő. A kevesebb több híve.
környezettudatos, mert kimérve, csomagolásmentesen tudtok nálunk vásárolni. Céljaink közé tartozik a fenntarthatóságra, felelős gondolkodásra, cselekvésre való példamutatás és tanítás.
értékteremtő, mert a hazai termelőket és a foglalkoztatott kisgyermekes édesanyákat támogatva, létrehoztunk egy családias légkörű kis ékszerdobozt, ahol minőségi finomságokat tudtok beszerezni.

Boltunkat megtaláljátok Érden, a Budai út 5. szám alatt (a Magyar Földrajzi Múzeummal szemben).
Várunk szeretettel!
További információ: https://www.facebook.com/erditermeloibolt
GYÓGYÍRSHOP
A Gyógyírshop webáruház gyógygombákat és gyógyteákat kínál azoknak, akik természetes úton szeretnék támogatni egészségüket. Kínálatunkban megtalálhatók a pecsétviaszgomba, a süngomba és más ismert gyógygombák, valamint gondosan összeállított gyógynövényes teák.
Minden termékünk megbízható forrásból származik, és olyan természetes összetevőket tartalmaz, amelyeket hosszú ideje alkalmaznak a hagyományos gyógyászatban az egészség támogatására és a szervezet erősítésére.
További információ: https://www.facebook.com/gyogyirshop
HERBA THERAPY – ILLÓOLAJOK, BÁZISOLAJOK
Prémium minőségű illóolajokat kínálunk, melyekért garanciát vállalunk. Az általunk forgalmazott és felhasznált illóolajok saját finanszírozású szigorú laboratóriumi vizsgálaton esnek át, 100%-ban tiszták, magas hatóanyagtartalmúak, így terápiás minőségűnek minősülnek.
Célunk az illóolajok tudományos vizsgálata és az orvosi aromaterápia beépítése a mindennapokba, tiszteletben tartva az illatok spirituális jelentését. Hitelességet és szakmaiságot képviselve, olyan tudást adunk át, amely az illóolaj-használatot könnyen és biztonságosan érthetővé teszi. Fedezd fel velünk az illóolajok világát, ahol a tudomány találkozik a természet erejével!
További információ: https://www.facebook.com/herbatherapy/
MIKRO MANNA – FRISS CSÍRÁK ÉS NÖVÉNYI HAJTÁSOK
Mohr József vagyok és a mikrozöld termesztés 2021 óta része az életemnek. Végzettségem szerint közgazdász vagyok, de falusi környezetben nőttem fel, ahol a fenntartható növénytermesztés a mindennapjaink része volt. Ennek hiánya volt az egyik fő motivációm, amikor a városi környezetben is elkezdtem keresni az egészséges életmód és az önellátás formáit.
A terasz-konyhakert mellett lenyűgözött a mikrozöldek egészségre gyakorolt hatása, és a folyamatos fejlődésnek köszönhetően, mára már több Budaörs-környéki családnak és vendéglátó egységnek is biztosítok minőségi, friss mikrozöldet.
Hiszek abban, hogy a táplálkozás az egyik lealapvetőbb életminőséget befolyásoló tényező és elkötelezett vagyok abban, hogy minél többen megtapasztalhassák a mikrozöldek által biztosított vitalitást.
További információ: https://youtu.be/hA7lnHn8_n8?si=jjXrTHZiTsDXx8_u
SPIRIGURU
Webshopunk füstölőpálcikák, füstölők, füstölőtartók és zsályakötegek kínálatával segít abban, hogy a mindennapokban is közelebb kerüljünk a belső egyensúlyhoz és a természethez. Minden termékünk természetes alapanyagokból, kézzel készül. Hiszünk abban, hogy a tér megtisztítása a lélek megtisztításával kezdődik.
További információ: https://www.facebook.com/spiriguru.hu
SZOKOLAI TIBOR – MERKABÁK
Szokolai Tibor vagyok. Szolnokon születtem. Nagyszüleim Békés megyei Orosházán éltek, oda vezetnek a gyökereim. Szakrális geometriával foglalkozom és a magyarság gyökereivel, őstörténetünkkel. 2015-től barátaimmal a szolnoki Beke Pál halmán munkálkodtunk a halom újra élesztésén. Kettős keresztet és magyar energia oszlopot állítottunk, amelyeket én készítettem. A magyar energia oszlop tetejére egy 21cm oldalakból álló csillagtetraédert (Merkabát) készítettem, a középpontjában egy hegyikristály merkabát helyeztem el. Az oszlop élő energiát áraszt azóta is. A különböző nagyságú és formájú szakrális eszközöket sárgarézből készítem és kristályokkal energetizálom.
Fa és vörösréz felhasználásával készítek Piramisokat is, amelyek szintén energetikai szempontból emelik a tér rezgésszintjét. Merkabáim aura és tértisztító fényt árasztanak. Úgy készítem őket, hogy forgathatóak. Oldalaim a Facebookon Mágikus Merkaba és Piramis, valamint Mágus Piramis néven megtalálhatóak. Azok akik finomabb energetikai érzékeléssel rendelkeznek érzik az általam készített eszközök erejét, energiáját akár még videófelvétel-nézés közben is. Mindezen eszközök egy ősi kozmikus tudás, bölcsesség megnyilvánulásai. Akiket megérintenek ezek a szakrális eszközök az oldalaimon láthatják, válogathatnak ki közülük, és nálam megrendelhetőek. Üdvözlettel, Szokolai Tibor
SZOKOLAI-LENDVAI KATALIN – SELYEM MANDALÁK, SELYEM SÁLAK
Szokolai-Lendvai Katalin vagyok. A Balaton természet adta csodáit élvezhetem gyermekkorom óta, balatonfüredi lakosként nőttem fel, talán ezért is vonz a tündérek varázslatos világa. Életem első szakaszában, 25 évig, női fodrászként dolgoztam, majd 2001-ben a Parapszichológiai és Metafizikai Akadémián végeztem. Parapszichológusként lélekgyógyítással foglalkozom és gyógyító selymeket festek.
2012-ben egy erőteljes váltás jött az életemben, amikor elkezdtem keresni, hogy mi lehet az a fizikai megnyilvánulás, amivel a gyógyító energiát megtartva, a lelkemen keresztül szólhatnék az emberekhez, mindezt az anyagba áthelyezve. Így találtam rá a selyemfestésre, megszólított a selyem lágysága, finomsága, könnyedsége, amely véleményem szerint a legközelebb áll a lélek világához, mert élő anyag és ezáltal könnyen közvetíti a bele festett energiákat.
Selyem alkotásaimat két részre osztom. Első a magyar motívumokkal ellátott alkotások, melyek a bennük lévő ősképek megjelenítése által visszavezetnek hagyományainkhoz és a jelenbe helyezik azt. Ezeknek az ősképeknek a megjelenítése energiával tölti fel a lelkünket, a bennünk élő őstudáshoz nyit kaput. Hovatartozásunkat erősítik és segítenek elhelyezni magunkat a világban.
Második, a gyógyító kódokkal ellátott selymek, melyek a selyemre festett szimbólumok és kódok által olyan minőséget képviselnek, mely segítséget ad a spirituális fejlődésben, ebből kifolyólag támogatja a test öngyógyító folyamatainak beindulását. Minden egyes selyem szól valakinek, akinek megérinti a lelkét, mert azokat a kódokat és üzenetet hordozza magában, amire az illetőnek éppen szüksége van a gyógyuláshoz, a testi-lelki-szellemi egyensúly helyreállításához. Időszakos kiállítás keretén belül több alkalommal mutattam be alkotásaimat a nagyközönség előtt, ami nagy érdeklődés és elismerés övezett. Szokalai-Lendvai Katalin
Alkotásaim megtekinthetőek LenkaSilk oldalamon: https://www.facebook.com/lenkasilk/
és a közeljövőben elkészülő szinesselyem.hu webáruházamban.
TÁTRAI KATALIN – KINCSES SAROK
Tátrai Katalin vagyok, 2006 óta foglalkozom ásványokkal, ásványékszerek készítésével, javításával. Standomon megtaláltok minden ilyen témájú portékát: marokköveket, ékszereket, medálokat stb. Helyben is javítok, így ha elhozod a Vitalitás-napra régi kinyúlt karkötődet, azt is újrafűzöm.
További információ: https://www.facebook.com/kincsessarok
VITÁNYI KINGA – VARÁZSLÁNG KÉZMŰVES GYERTYÁK
Vitányi Kinga vagyok, a SzerEtet spirituális segítő központ megálmodója. Elsősorban a Symbolon kártya segítségével tartok egyéni és csoportos konzultációkat, amely asztrológiai alapok nyugszik, és 78 lapból áll. Minden egyes kártyalap 1-1 bennünk rejlő szerepszemélyiséget ábrázol, amelyek bizonyos élethelyzetek során támogatnak, vagy éppen hátráltatnak minket.
Azért szerettem bele a kártyába, mert tűpontosan képes szembesíteni az aktuális elakadásokkal, mindeközben támogat a megoldásban. A kártya mellett különböző varázslatok, teremtő szertartások elvégzéséhez kézműves gyertyákat kezdtem el készíteni, melyeket igény szerint be is programozok adott kívánságok valóra válásának támogatása érdekében. Szeretettel várlak!
További információ: https://www.facebook.com/VitanyiKinga

A kezelésekről és a vásáron résztvevőkről a leírásokat a Vitalitás Klub bocsátotta a rendelkezésünkre.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Az Érdi IRKA és a Rosenbrücke Német Nemzetiségi Énekkar közös rendezvénye
2025-04-12 16:30 - 19:00 | PARKVÁROS, Gépész u. 14., Érd, 2030, Magyarország
Minden kedves érdeklődőt szeretettel várunk!

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Sváb táncház
2025-04-12 18:00 - 19:00
Minden kedves érdeklődőt szeretettel várunk!

Belső értékeink nyomában - májusi alkalom
2025-04-13 10:00 - 12:00 | GALÉRIA, Alsó utca 2., Érd, 2030, Magyarország
